title: Komisjoni direktiiv 2007/3/EÜ, 2. veebruar 2007 , millega muudetakse Euroopa Parlamendi ja nõukogu direktiivi 96/74/EÜ (tekstiilinimetuste kohta) I ja II lisa, et kohandada neid tehnika arenguga (EMPs kohaldatav tekst )

text:
               3.2.2007

               ET

               Euroopa Liidu Teataja

               L 28/12

      KOMISJONI DIREKTIIV 2007/3/EÜ,
   2. veebruar 2007,
   millega muudetakse Euroopa Parlamendi ja nõukogu direktiivi 96/74/EÜ (tekstiilinimetuste kohta) I ja II lisa, et kohandada neid tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 16. detsember 1996. aasta direktiivi 96/74/EÜ tekstiilinimetuste kohta, (1) eriti selle artikli 16 lõiget 1,
   ning arvestades järgmist:

               (1)

               Direktiivis 96/74/EÜ on sätestatud eeskirjad toodete etikettimiseks või märgistamiseks, arvestades nende tekstiilkiu sisaldust, et tagada tarbijahuvide kaitse. Tekstiilitooteid võib viia ühenduse turule ainult siis, kui need vastavad käesoleva direktiivi sätetele.

               (2)

               Arvestades tehnilise töörühma hiljutisi järeldusi, on direktiivi 96/74/EÜ kohandamiseks tehnika arenguga vaja lisada käesoleva direktiivi I ja II lisas esitatud kiudude loendisse kiunimetus “elastolefiin”.

               (3)

               Seetõttu tuleks direktiivi 96/74/EÜ vastavalt muuta.

               (4)

               Käesoleva direktiiviga ette nähtud meetmed on kooskõlas direktiivides tekstiilinimetusi ja märgistamist käsitleva komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 96/74/EÜ muudetakse järgmiselt.

               1.

               I lisale lisatakse 46. rida:

                           “46

                           Elastolefiin

                           Kiud, mis sisaldab vähemalt 95 massiprotsenti osaliselt ristsillatud makromolekule, koosneb etüleenist ja vähemalt veel ühest teisest olefiinist ning mis esialgse pikkusega võrreldes poolteist korda pikemaks venitatuna ja vabastatuna taastab kiiresti ja peaaegu täielikult oma esialgse pikkuse.”

               2.

               II lisale lisatakse kirje 46:

                           “46

                           Elastolefiin

                           1,50”

         Artikkel 2
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 2. veebruar 2008. Liikmesriigid edastavad komisjonile viivitamata nende õigusnormide teksti ning kõnealuste õigusnormide ja käesoleva direktiivi vahelise vastavustabeli.
   Kui liikmesriigid need õigusnormid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamise päeva Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 2. veebruar 2007

            Komisjoni nimel

            asepresident

         Günter VERHEUGEN

      (1)  EÜT L 32, 3.2.1997, lk 38. Direktiivi on viimati muudetud komisjoni direktiiviga 2006/3/EÜ (ELT L 5, 10.1.2006, lk 14).


title: Euroopa Parlamendi ja nõukogu direktiiv 2009/49/EÜ, 18. juuni 2009 , millega muudetakse nõukogu direktiive 78/660/EMÜ ja 83/349/EMÜ seoses teatavate avalikustamisnõuetega, mida kohaldatakse keskmise suurusega äriühingute suhtes, ja kohustusega koostada konsolideeritud aastaaruanded (EMPs kohaldatav tekst)

text:
               26.6.2009

               ET

               Euroopa Liidu Teataja

               L 164/42

      EUROOPA PARLAMENDI JA NÕUKOGU DIREKTIIV 2009/49/EÜ,
   18. juuni 2009,
   millega muudetakse nõukogu direktiive 78/660/EMÜ ja 83/349/EMÜ seoses teatavate avalikustamisnõuetega, mida kohaldatakse keskmise suurusega äriühingute suhtes, ja kohustusega koostada konsolideeritud aastaaruanded
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 44 lõiget 1,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust (1),
   toimides asutamislepingu artiklis 251 sätestatud korras (2)

   ning arvestades järgmist:

               (1)

               Euroopa Ülemkogu rõhutas 8.–9. märtsil 2007 eesistuja järeldustes halduskoormuse vähendamise tähtsust, et elavdada Euroopa majandust, eriti arvestades kasu, mida see võiks tuua väikestele ja keskmise suurusega äriühingutele. Ülemkogul rõhutati, et halduskoormuse vähendamiseks peavad nii Euroopa Liit kui ka liikmesriigid ühiselt tegema tõsiseid jõupingutusi.

               (2)

               Raamatupidamist ja auditeerimist on peetud valdkondadeks, milles saab vähendada ühenduse äriühingute halduskoormust.

               (3)

               Komisjoni 10. juuli 2007. aasta teatises äriühingute lihtsustatud majanduskeskkonna kohta äriühinguõiguse, raamatupidamise ning auditeerimise valdkonnas on loetletud muudatused, mis on vaja teha neljandas nõukogu 25. juuli 1978. aasta direktiivis 78/660/EMÜ (mis käsitleb teatavat liiki äriühingute raamatupidamise aastaaruandeid), (3) ja seitsmendas nõukogu 13. juuni 1983. aasta direktiivis 83/349/EMÜ (mis käsitleb konsolideeritud aastaaruandeid) (4). Erilist tähelepanu pöörati aruandluskoormuse täiendavale kergendamisele väikeste ja keskmise suurusega äriühingute jaoks.

               (4)

               Varem on tehtud mitmeid muudatusi, et võimaldada direktiivide 78/660/EMÜ ja 83/349/EMÜ kohaldamisalasse jäävatel äriühingutel kasutada rahvusvahelistele finantsaruandlusstandarditele (IFRS) vastavaid raamatupidamismeetodeid. Vastavalt Euroopa Parlamendi ja nõukogu 19. juuli 2002. aasta määrusele (EÜ) nr 1606/2002 (rahvusvaheliste raamatupidamisstandardite kohaldamise kohta) (5) peavad äriühingud, kelle väärtpaberitega on lubatud kaubelda mõne liikmesriigi reguleeritud turul, koostama oma raamatupidamise konsolideeritud aastaaruanded IFRSi kohaselt ja on seepärast vabastatud enamiku direktiivides 78/660/EMÜ ja 83/349/EMÜ esitatud nõuete täitmisest. Kõnealused direktiivid on aga jätkuvalt aluseks väikeste ja keskmise suurusega äriühingute raamatupidamisarvestusele ühenduses.

               (5)

               Väikeste ja keskmise suurusega äriühingute suhtes kohaldatakse sageli samu eeskirju kui suurte äriühingute suhtes, kuid nende raamatupidamise erivajadusi on harva hinnatud. Eelkõige teevad sellistele äriühingutele muret üha arvukamad avalikustamisnõuded. Laiaulatuslikud aruandlusnõuded koormavad neid rahaliselt ja võivad takistada kapitali tõhusat kasutamist tootmise eesmärgil.

               (6)

               Määruse (EÜ) nr 1606/2002 kohaldamine on osutanud vajadusele selgitada direktiiviga 83/349/EMÜ ja IFRSiga nõutavate raamatupidamisstandardite vahelist suhet.

               (7)

               Juhtudel, mil asutamisväljaminekuid võib bilansis kajastada varana, tuleb direktiivi 78/660/EMÜ artikli 34 lõike 2 kohaselt kõnealuseid kulusid selgitada raamatupidamisaruande lisades. Väikesed äriühingud võib nimetatud avalikustamisnõudest vabastada kõnealuse direktiivi artikli 44 lõike 2 alusel. Ülemäärase halduskoormuse vähendamiseks peaks olema võimalik vabastada sellisest avalikustamisnõudest ka keskmise suurusega äriühingud.

               (8)

               Direktiiv 83/349/EMÜ nõuab, et emaettevõtja koostaks konsolideeritud aastaaruande ka juhul, kui ainsa tütarettevõtja või kõigi tütarettevõtjate mõju tervikuna ei ole sama direktiivi artikli 16 lõike 3 tähenduses oluline. Selle tõttu kuuluvad sellised ettevõtjad määruse (EÜ) nr 1606/2002 kohaldamisalasse ja peavad seetõttu koostama konsolideeritud raamatupidamisaruanded vastavalt IFRSile. Kõnealust nõuet peetakse koormavaks juhul, kui emaettevõtjal on üksnes ebaolulised tütarettevõtjad. Seetõttu tuleks vabastada emaettevõtja kohustusest koostada konsolideeritud raamatupidamisaruanded ja konsolideeritud majandusaasta aruanne, kui tal on ainult sellised tütarettevõtjad, keda ei peeta eraldi ega koos oluliseks. Kuigi nimetatud seadusjärgne kohustus tuleks kaotada, võiks emaettevõtja endiselt koostada konsolideeritud raamatupidamisaruanded ja konsolideeritud majandusaasta aruande omal algatusel.

               (9)

               Kuna käesoleva direktiivi eesmärki, nimelt vähendada halduskoormust, mis seondub teatavate avalikustamisnõuetega, mida kohaldatakse keskmise suurusega äriühingute suhtes, ja ühenduses tegutsevate teatavate äriühingute kohustusega koostada konsolideeritud aastaaruanded, ei suuda liikmesriigid piisavalt saavutada ning meetme ulatuse ja mõju tõttu on seda parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärgi saavutamiseks vajalikust kaugemale.

               (10)

               Direktiive 78/660/EMÜ ja 83/349/EMÜ tuleks seetõttu vastavalt muuta.

               (11)

               Kooskõlas paremat õigusloomet käsitleva institutsioonidevahelise kokkuleppe (6) punktiga 34 julgustatakse liikmesriike koostama nende endi jaoks ja ühenduse huvides vastavustabeleid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning tegema need üldsusele kättesaadavaks,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 78/660/EMÜ muutmine
   Direktiivi 78/660/EMÜ artikli 45 lõike 2 teise lõigu esimene lause asendatakse järgmisega:
   „Liikmesriigid võivad lubada, et artiklis 27 osutatud äriühingud jätavad esitamata teabe, mis on ette nähtud artikli 34 lõikes 2 ja artikli 43 lõike 1 punktis 8.”
   Artikkel 2
   Direktiivi 83/349/EMÜ muutmine
   Direktiivi 83/349/EMÜ artiklile 13 lisatakse järgmine lõige:

      „2a.   Ilma et see piiraks artikli 4 lõike 2 ning artiklite 5 ja 6 ja kohaldamist, vabastatakse riigisisese õigusega reguleeritavad emaettevõtjad, kellel on ainult sellised tütarettevõtjad, kes ei ole eraldi ega koos artikli 16 lõike 3 tähenduses olulised, artikli 1 lõikes 1 kehtestatud kohustuse täitmisest.”

   Artikkel 3
   Ülevõtmine
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid 1. jaanuariks 2011. Nad teavitavad sellest viivitamata komisjoni.
   Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste riigisiseste õigusnormide teksti.
   Artikkel 4
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Adressaadid
   Käesolev direktiiv on adresseeritud liikmesriikidele.

      Brüssel, 18. juuni 2009

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         Š. FÜLE

      (1)  ELT C 77, 31.3.2009, lk 37.

      (2)  Euroopa Parlamendi 18. detsembri 2008. aasta arvamus (Euroopa Liidu Teatajas seni avaldamata) ja nõukogu 11. mai 2009. aasta otsus.

      (3)  EÜT L 222, 14.8.1978, lk 11.

      (4)  EÜT L 193, 18.7.1983, lk 1.

      (5)  EÜT L 243, 11.9.2002, lk 1.

      (6)  ELT C 321, 31.12.2003, lk 1.


title: Komisjoni direktiiv, 22. juuli 1988, millega kümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta

text:
Tähtis õiguslik teade

|

31988L0490

Euroopa Liidu Teataja L 259 , 19/09/1988 Lk 0001 - 0024 Soomekeelne eriväljaanne: Peatükk 15 Köide 9 Lk 0003  Rootsikeelne eriväljaanne: Peatükk 15 Köide 9 Lk 0003

		Komisjoni direktiiv,22. juuli 1988,millega kümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta(88/490/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud direktiiviga 79/831/EMÜ, [2] eriti selle artiklit 19,ning arvestades, et:direktiivi 67/548/EMÜ I lisa sisaldab ohtlike ainete nimekirja, milles on esitatud ka üksikasjalik liigitamise ja märgistamise kord iga aine kohta; ohtlike ainete nimekirja läbivaatamisest nähtub, et seda nimekirja on vaja kohandada praeguste teadmistega teaduse ja tehnika vallas;direktiivi 67/548/EMÜ VI lisa D osas sisalduvad ohtlike ainete ja valmististe liigitamise ja märgistamise juhised; nimetatud lisas on vaja parandada mõningaid ohutusteabe väljendite (S-väljendite) valiku kriteeriume prantsuse keeles;käesoleva direktiivi sätted on kooskõlas ohtlike ainete ja valmististe kaubanduses tehniliste tõkete kõrvaldamist käsitlevate direktiivide tehnika arengule kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 67/548/EMÜ muudetakse järgmiselt.1. I lisa (ohtlike ainete nimekiri):1.1. I lisa sissejuhatuses lisatakse pärast märkust E järgmine märkus F:"Märkus F.Kõnealune aine võib sisaldada stabilisaatorit. Kui stabilisaator muudab aine ohtlikke omadusi, millele on viidatud I lisas näidatud märgisel, tuleb märgis esitada vastavalt ohtlike valmististe märgistamise eeskirjadele."1.2. Käesoleva direktiivi I lisas määratletud ainete nimetused, CAS-numbrid, liigitamine ja märgistamine asendavad direktiivi 67/548/EMÜ I lisas esitatu, millel on sama EMÜ-number.1.3. Käesoleva direktiivi II lisas loetletud ained lisatakse direktiivi 67/548/EMÜ I lisasse.2. VI lisa D osa (ohtlike ainete ja valmististe liigitamise ja märgistamise juhised):Prantsuse keeles asendatakse 4. peatükis (ohutusväljendite valik) väljendi S 16 (Tenir à l’écart de toute source d’ignition – ne pas fumer) osas taande "applicabilité" all olev lause "substances et préparations susceptibles de réagir ou de se décomposer spontanément sous l’effet de la chaleur" lausega "Liquides et gaz extrêmement inflammables ou facilement inflammables".Artikkel 21. jaanuariks 1990 võtavad liikmesriigid vastu ja avaldavad käesoleva direktiivi järgimiseks vajalikud sätted. Liikmesriigid teatavad sellest viivitamata komisjonile.Liikmesriigid kohaldavad kõnealuseid sätteid hiljemalt alates 1. juulist 1990.Artikkel 3Käesolev direktiiv on adresseeritud liikmesriikidele.Brüssel, 22. juuli 1988Komisjoni nimelkomisjoni liigeStanley Clinton Davis[1] EÜT 196, 16.8.1967, lk 1.[2] EÜT L 259, 15.10.1979, lk 10.--------------------------------------------------I LISAVt komisjoni direktiiv 93/72/EMÜ, EÜT L 258, 16.10.1993, lk 29.--------------------------------------------------II LISAVt. komisjoni direktiiv 93/72/EMÜ, EÜT L 258, 16.10.1993, lk 29.--------------------------------------------------


title: Euroopa Parlamendi ja nõukogu direktiiv 2003/51/EÜ, 18. juuni 2003, millega muudetakse direktiive 78/660/EMÜ, 83/349/EMÜ, 86/635/EMÜ ja 91/674/EMÜ teatud tüüpi äriühingute, pankade ning teiste finantsasutuste ja kindlustusseltside raamatupidamise aastaaruannete ja konsolideeritud aastaaruannete kohtaEMPs kohaldatav tekst.

text:
Tähtis õiguslik teade

|

32003L0051

Euroopa Liidu Teataja L 178 , 17/07/2003 Lk 0016 - 0022

		Euroopa Parlamendi ja nõukogu direktiiv 2003/51/EÜ,18. juuni 2003,millega muudetakse direktiive 78/660/EMÜ, 83/349/EMÜ, 86/635/EMÜ ja 91/674/EMÜ teatud tüüpi äriühingute, pankade ning teiste finantsasutuste ja kindlustusseltside raamatupidamise aastaaruannete ja konsolideeritud aastaaruannete kohta(EMPs kohaldatav tekst)EUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eelkõige selle artikli 44 lõiget 1,võttes arvesse komisjoni ettepanekut, [1]võttes arvesse Euroopa majandus- ja sotsiaalkomitee arvamust, [2]tegutsedes asutamislepingu artiklis 251 sätestatud menetluse kohaselt [3]ning arvestades järgmist:(1) Euroopa Ülemkogu 23. ja 24. märtsi 2000. aasta Lissaboni istungil rõhutati vajadust kiirendada finantsteenuste siseturu väljakujunemist, nähti ette, et komisjoni finantsteenustealane tegevuskava tuleb rakendada 2005. aastaks, ja kutsuti üles võtma meetmeid suurendamaks võrreldavust raamatupidamisaruannete puhul, mille on koostanud ühenduse äriühingud, kellel on lubatud väärtpaberitega reguleeritud turul kaubelda (edaspidi: börsil noteeritud äriühingud).(2) 13. juunil 2000 avaldas komisjon oma teatise "Euroopa Liidu finantsaruandluse strateegia: edaspidine tegevus", milles pandi ette, et hiljemalt 2005. aastal järgivad kõik börsil noteeritud ühenduse äriühingud oma raamatupidamise konsolideeritud aastaaruannete koostamisel ühtseid raamatupidamisstandardeid, nimelt rahvusvahelisi raamatupidamisstandardeid (International Accounting Standards – IAS).(3) Euroopa Parlamendi ja nõukogu 19. juuli 2002. aasta määruses (EÜ) nr 1606/2002 rahvusvaheliste raamatupidamisstandardite kohaldamise kohta [4] (edaspidi: IAS määrus) viidi sisse nõue, et alates 2005. aastast koostavad kõik börsil noteeritud äriühingud oma konsolideeritud aastaaruanded ühenduses kohaldamiseks vastuvõetud raamatupidamisstandardite järgi. Samuti sätestati liikmesriikide valikuvabadus lubada või nõuda vastuvõetud rahvusvaheliste raamatupidamisstandardite kohaldamist raamatupidamise aastaaruannete koostamisel ja lubada või nõuda vastuvõetud rahvusvaheliste raamatupidamisstandardite kohaldamist börsil noteerimata äriühingute poolt.(4) IAS määrus sätestab, et rahvusvahelise raamatupidamisstandardi vastuvõtmiseks ühenduses kohaldamiseks on vaja, et see vastab põhinõuetele, mis on sätestatud neljandas nõukogu direktiivis 78/660/EMÜ, 25. juuli 1978, teatud tüüpi äriühingute aastaaruannete kohta, [5] ja seitsmendas nõukogu direktiivis 83/349/EMÜ, 13. juuni 1983, konsolideeritud aastaaruannete kohta, [6] see tähendab, et vastava standardi kohaldamise tulemusena antakse õige ja erapooletu pilt ettevõtte finantsolukorrast ja tulemuslikkusest – seda põhimõtet arvestatakse nimetatud direktiivide valguses ilma viitamata standardi täpsele vastavusele nimetatud direktiivide iga sättega.(5) Et direktiivides 78/660/EMÜ ja 83/349/EMÜ käsitletud ettevõtete raamatupidamise aastaaruanded ja konsolideeritud aruanded, mis ei ole koostatud IAS määruse järgi, lähtuvad jätkuvalt ühenduse raamatupidamisnõuete esmase allikana nendest direktiividest, on oluline, et eksisteeriks võrdne mänguruum ühenduse rahvusvahelisi raamatupidamisstandardeid kohaldavatele ja mittekohaldavatele ärihingutele.(6) Rahvusvaheliste raamatupidamisstandardite vastuvõtmiseks ja direktiivide 78/660/EMÜ ja 83/349/EMÜ kohaldamiseks on soovitatav, et need direktiivid kajastaksid rahvusvahelise raamatupidamise arengut. Seoses sellega kutsutakse komisjoni ettepanekus pealkirjaga "Raamatupidamise ühtlustamine: uus strateegia vs. rahvusvaheline ühtlustamine" Euroopa Liitu üles tegutsema, et säilitada ühenduse raamatupidamisdirektiivide ning rahvusvaheliste raamatupidamisstandardite arengu kooskõla, eelkõige rahvusvaheliste raamatupidamisstandardite komitee (IASC) raames.(7) Liikmesriigid on võimelised muutma kasumiaruannet ning bilanssi vastavalt rahvusvahelisele arengule, mida väljendatakse läbi rahvusvaheliste raamatupidamisstandardite nõukogu (IASB) välja antud standardite.(8) Liikmesriigid on võimelised lubama või nõudma revalveerimise ja jooksevväärtuse kohaldamist vastavalt rahvusvahelisele arengule, mida väljendatakse läbi rahvusvaheliste raamatupidamisstandardite nõukogu (IASB) välja antavate standardite.(9) Majandusaasta aruanne ja majandusaasta konsolideeritud aruanne on finantsaruandluse olulised koostisosad. Kehtivale parimale raamatupidamispraktikale vastavate olemasolevate nõuete edasiarendamist selleks, et majandusaasta aruanne ja majandusaasta konsolideeritud aruanne annaksid äritegevuse mastaapi ja keerukust arvestava erapooletu ülevaate äriühingu arengust ja positsioonist, on vaja suurema järjepidevuse edendamiseks ja lisajuhiste andmiseks teabe kohta, mida erapooletu ülevaade peaks sisaldama. Esitatav teave ei piirne äriühingu äritegevuse finantsaspektidega. Selline teave peaks vajaduse korral olema aluseks keskkonna- ja sotsiaalaspektide analüüsile, mida on vaja äriühingu arengu, tulemuslikkuse või positsiooni mõistmiseks. Samuti järgib see komisjoni 30. mai 2001. aasta soovitust 2001/453/EÜ keskkonnaküsimuste tunnustamise, mõõtmise ja avalikustamise kohta äriühingute raamatupidamise aastaaruannetes ja majandusaasta aruannetes. [7] Arvesse võttes aga seda, et finantsaruandlus on arenev valdkond, ja seda, et teatud suurusjärgust väiksemate ettevõtete jaoks on tegemist võimaliku koormaga, võivad liikmesriigid loobuda kohustusest esitada selliste ettevõtete osas finantsvaldkonda mittekuuluvat teavet.(10) Erinevused auditeerimisaruande koostamisel ja esitamisel vähendavad võrreldavust ja kahandavad kasutaja arusaamist sellest olulisest finantsaruandluse aspektist. Kehtiva rahvusvahelise raamatupidamispraktikaga kooskõlas olevate muudatustega saavutatakse suurenenud järjepidevus auditeerimisaruande formaati ja sisu käsitlevate konkreetsete nõuete osas. Põhinõue, mille kohaselt audiitori järeldusotsus väljendab seda, kas raamatupidamise aastaaruanne või konsolideeritud aruanne annab õige ja erapooletu ülevaate asjakohase finantsaruandluse raamistiku alusel, ei viita selle arvamuse reguleerimisala piirangutele, vaid selgitab konteksti, milles audiitori järeldusotsus on esitatud.(11) Seepärast tuleks direktiive 78/660/EMÜ ja 83/349/EMÜ vastavalt muuta. Samuti tuleb muuta nõukogu 8. detsembri 1986. aasta direktiivi 86/635/EMÜ pankade ja muude finantsasutuste raamatupidamise aastaaruannete ja konsolideeritud aruannete kohta. [8](12) Rahvusvaheliste raamatupidamisstandardite nõukogu arendab ja täiustab kindlustustegevuse suhtes kohaldatavaid raamatupidamisstandardeid.(13) Ka kindlustusseltsidel on rahvusvaheliste raamatupidamisstandardite nõukogu väljastatud asjakohaste standardite kohaselt lubatud kasutada jooksval väärtusel põhinevat raamatupidamist.(14) Seepärast tuleks muuta nõukogu 19. detsembri 1991 direktiivi 91/674/EMÜ kindlustusseltside raamatupidamise aastaaruannete ja konsolideeritud aruannete kohta. [9](15) Need muudatused kõrvaldavad kõik vastuolud ühelt poolt direktiivide 78/660/EMÜ, 83/349/EMÜ, 86/635/EMÜ ja 91/674/EMÜ ning teiselt poolt 1. mail 2002. aastal kehtiva rahvusvahelise raamatupidamisstandardi vahel,ON VASTU VÕTNUD KÄESOLEVA DIREKTIIVI:Artikkel 1Direktiivi 78/660/EMÜ muudetakse järgmiselt:1. artikli 2 lõikesse 1 lisatakse järgmine lõik:"Liikmesriigid võivad lubada või nõuda lisaks esimeses lõigus nimetatud dokumentidele ka teiste aruannete kaasamist raamatupidamise aastaaruannetesse.";2. artiklisse 4 lisatakse järgmine lõige:"6. Liikmesriigid võivad lubada või nõuda, et kasumiaruande ja bilansi kannetes esitatud summad põhinevad aruandes esitatud tehingul või korraldustel. Sellist loa või nõude kohaldamist võib vastavalt seitsmendale nõukogu direktiivile 83/349/EMÜ, 13. juuni 1983, konsolideeritud aastaaruannete kohta [10] piirata teatud tüüpi äriühingute ja/või konsolideeritud aastaaruannete suhtes."3. artiklisse 8 lisatakse järgmine lõige:"Liikmesriigid võivad lubada või nõuda, et äriühingud võtaksid kasutusele artiklis 10a sätestatud bilansi esitamise alternatiivina teistele ettenähtud või lubatud skeemidele.";4. artikli 9 kirje "Passiva" punktis B asendatakse pealkiri "Eraldised kohustusteks ja kuludeks" pealkirjaga "Eraldised";5. artikli 10 punktis J asendatakse pealkiri "Eraldised kohustusteks ja kuludeks" pealkirjaga "Eraldised";6. lisatakse järgmine artikkel:"Artikkel 10aArtiklitega 9 ja 10 kooskõlas oleva bilansikannete esitamise asemel võivad liikmesriigid lubada või nõuda, et äriühingud või teatud tüüpi äriühingud esitavad need kanded jooksvate ja mittejooksvate kannete erinevuse alusel ning seda eeldusel, et esitatud teave on vähemalt samaväärne artiklites 9 ja 10 ettenähtud teabega.";7. artiklit 20 muudetakse järgmiselt:a) lõige 1 asendatakse järgmisega:"1. Eraldised on ette nähtud, et katta kohustusi, mille laad on selgelt määratletud ning mis bilansipäeval on tõenäolised või kindlad, kuid mille summa või tekkimiskuupäev on ebakindel.";b) lõige 3 asendatakse järgmisega:"3. Eraldisi ei või kasutada varade väärtuse korrigeerimiseks.";8. artiklisse 22 lisatakse järgmine lõige:"Mööndusena artikli 2 lõikest 1 võivad liikmesriigid lubada või nõuda, et kõik äriühingud või mis tahes liiki äriühingud esitaksid artiklitega 23–26 kooskõlas olevate kasumi ja kahjumi kannete asemel oma tulemuslikkuse aruande ning seda eeldusel, et esitatud teave on vähemalt samaväärne nendes artiklites ettenähtud teabega.";9. artiklit 31 muudetakse järgmiselt:a) lõike 1 punkti c alapunkt bb asendatakse järgmisega:"bb) arvesse tuleb võtta kõiki prognoositavaid kohustusi, mis on tekkinud vaadeldava või eelnenud aruandeaasta jooksul, isegi kui sellised kohustused ilmnevad alles bilansipäeva ja bilansi koostamise päeva vahel,";b) lisatakse järgmine lõige:"1a) Lisaks vastavalt lõike 1 punkti c alapunktile bb kirjendatud summadele võivad liikmesriigid lubada või nõuda, et võetaks arvesse kõik prognoositavad kohustused ja võimalikud kahjumid, mis on tekkinud vaadeldava või eelnenud aruandeaasta jooksul, isegi kui sellised kohustused või kahjumid ilmnevad alles bilansipäeva ja bilansi koostamise päeva vahel.";10. artikli 33 lõike 1 punkt c asendatakse järgmisega:"c) põhivara revalveerimine";11. artiklis 42 asendatakse esimene lõige järgmisega:"Eraldised ei või olla suuremad kui vajaminevad summad.";12. lisatakse järgmised artiklid:"Artikkel 42eMööndusena artiklist 32 võivad liikmesriigid lubada või nõuda kõigi äriühingute või mis tahes liiki äriühingute osas teatud kategooriasse kuuluvate varade, mis ei ole finantsinstrumendid, hindamist jooksvale väärtusele vastavates summades.Sellise loa või kohustuse võib ette näha üksnes direktiivis 83/349/EMÜ määratletud konsolideeritud aastaaruannete puhul.Artikkel 42fOlenemata artikli 31 lõike 1 punktist c võivad liikmesriigid lubada või nõuda kõigi äriühingute või mis tahes liiki äriühingute osas vastavalt artiklile 42e hinnatud vara puhul väärtuse muutuse kajastamist kasumiaruandes.";13. artikli 43 lõigetes 1 ja 6 asendatakse viide artiklitele 9 ja 10 viitega artiklitele 9, 10 ja 10a;14. artiklit 46 muudetakse järgmiselt:a) lõige 1 asendatakse järgmisega:"1. a) Majandusaasta aruanne sisaldab vähemalt erapooletut ülevaadet äriühingu äritegevusest ja positsioonist koos kirjeldusega äriühingu ees seisvatest põhilistest riskidest ja ebakindlusteguritest.Ülevaade on äritegevuse mastaapi ja keerukust arvestav äriühingu äritegevust ja positsiooni käsitlev tasakaalustatud ja terviklik analüüs;b) Äriühingu arengu, tulemuslikkuse või positsiooni mõistmiseks vajalikul määral sisaldab analüüs finantsvaldkonda kuuluvaid ja vajaduse korral finantsvaldkonda mittekuuluvaid konkreetse äritegevuse suhtes asjakohaseid tulemuslikkuse näitajaid, sealhulgas teavet keskkonna ja töötajatega seotud aspektide kohta;c) Majandusaasta aruandes esitatav analüüs sisaldab vajaduse korral viiteid ja lisaselgitusi raamatupidamise aastaaruandes esitatud summade kohta.";b) Lisatakse järgmine lõige:"4. Liikmesriigid võivad vabastada artiklis 27 käsitletud äriühingud ülaltoodud lõike 1 punktis b sätestatud kohustusest finantsvaldkonda mitte kuuluva teabe osas.";15. artikli 48 kolmas lause jäetakse välja;16. artiklis 49 asendatakse kolmas lause järgmisega:"Raamatupidamise aastaaruande auditeerimise eest vastutava isiku või vastutavate isikute (edaspidi: diplomeeritud audiitorid) aruannet ei esitata koos aastaaruandega, vaid see avalikustatakse olenemata sellest, kas audiitori järeldusotsus oli mittekvalifitseeritud, kvalifitseeritud või eitav või ei suutnud diplomeeritud audiitorid audiitori järeldusotsust teha. Avaldatakse ka see, kas diplomeeritud audiitorite aruanne sisaldas viidet asjaoludele, millele diplomeeritud audiitorid audiitori järeldusotsust kvalifitseerimata rõhutatult tähelepanu juhtisid.";17. artikli 51 lõige 1 asendatakse järgmisega:"1. Äriühingute raamatupidamise aastaaruandeid auditeeritakse ühe või mitme isiku poolt, keda liikmesriigid on raamatupidamisdokumentide põhikirjajärgse auditeerimise eest vastutavate isikute tunnustamist käsitleva kaheksanda nõukogu direktiivi 84/253/EMÜ, 10. aprill 1984, [*] EÜT L 126, 12.5.1984, lk 20.; alusel tunnustanud kui põhikirjajärgse auditeerimise läbiviijaid.Diplomeeritud audiitorid avaldavad ka järeldusotsuse, mis käsitleb majandusaasta aruande vastavust või mittevastavust sama majandusaasta raamatupidamise aastaaruandele."18. lisatakse järgmine artikkel:"Artikkel 51a1. Diplomeeritud audiitorite aruanne sisaldab:a) sissejuhatuse, kus vähemalt identifitseeritakse põhikirjajärgse auditeerimise aluseks oleva raamatupidamise aastaaruanne ja nimetatud aruande koostamisel kohaldatud finantsaruandluse raamistik;b) põhikirjajärgse auditeerimise reguleerimisala kirjelduse, kus identifitseeritakse vähemalt auditeerimisstandardid, mille kohaselt põhikirjajärgne auditeerimine läbi viidi;c) audiitori järeldusotsuse, kus on selgesõnaliselt väljendatud diplomeeritud audiitorite järeldusotsus selle kohta, kas raamatupidamise aastaaruanne annab õige ja erapooletu ülevaate kooskõlas asjakohase finantsaruandluse raamistikuga, ning vajaduse korral selle kohta, kas raamatupidamise aastaaruanne on kooskõlas põhikirjajärgsete nõuetega; audiitori järeldusotsus on kas mittekvalifitseeritud, kvalifitseeritud või eitav või ei suutnud diplomeeritud audiitorid audiitori järeldusotsust teha, järeldusotsusest loobumine;d) viite asjaoludele, millele diplomeeritud audiitorid audiitori järeldusotsust kvalifitseerimata rõhutatult tähelepanu juhtisid;e) järeldusotsuse, mis käsitleb majandusaasta aruande vastavust või mittevastavust sama majandusaasta raamatupidamise aastaaruandele.2. Järeldusotsuse allkirjastavad ja dateerivad diplomeeritud audiitorid.";19. artikli 53 lõige 1 jäetakse välja;20. lisatakse järgmine artikkel:"Artikkel 53aLiikmesriigid ei vabasta artiklites 11, 27, 46, 47 ja 51 sätestatud kohustustest äriühinguid, kellel on lubatud kaubelda oma väärtpaberitega mis tahes liikmesriigi reguleeritud turul nõukogu 10. mai 1993. aasta direktiivi 93/22/EMÜ väärtpaberiturul pakutavate investeerimisteenuste kohta [*] EÜT L 141, 11.6.1993, lk 27. Direktiivi on viimati muudetud Euroopa Parlamendi ja nõukogu direktiiviga 2002/87/EÜ (EÜT L 35, 11.2.2003, lk 1).; artikli 1 lõike 13 tähenduses."21. artikli 56 lõikes 1 asendatakse viide artiklitele 9, 10 viitega artiklitele 9, 10, 10a;22. artikli 60 esimeses lõikes asendatakse sõnad "turuväärtuse alusel" sõnadega "jooksva väärtuse alusel";23. artiklis 61a asendatakse viide artiklitele 42a–42d viitega artiklitele 42a–42f.Artikkel 2Direktiivi 83/349/EMÜ muudetakse järgmiselt:1. artikli 1 lõige 2 asendatakse järgmisega:"2. Välja arvatud lõikes 1 mainitud juhtudel võib liikmesriik nõuda oma siseriikliku õigusega reguleeritavalt mis tahes ettevõttelt, et see koostaks raamatupidamise konsolideeritud aruande ja majandusaasta konsolideeritud aruande, kui:a) sellel ettevõttel (emaettevõttel) on õigus rakendada või ettevõte tegelikkuses rakendab ülekaalukat mõjuvõimu teise ettevõtja (tütarettevõtte) suhtes; võib) seda ettevõtet (emaettevõtet) ja teist ettevõtet (tütarettevõtet) juhib ühtsetel alusel emaettevõte.";2. artikli 3 lõikes 1 asendatakse viide artiklitele 13, 14 ja 15 viitega artiklitele 13 ja 15;3. artiklit 6 muudetakse järgmiselt:a) lõige 4 asendatakse järgmisega:"4. Käesolevat artiklit ei kohaldata, kui üks konsolideeritavatest ettevõtetest on äriühing, millel on lubatud oma väärpaberitega mis tahes liikmesriigi reguleeritud turul kaubelda nõukogu 10. mai 1993. aasta direktiivi 93/22/EMÜ väärtpaberiturul pakutavate investeerimisteenuste kohta [*] EÜT L 141, 11.6.1993, lk 27. Direktiivi on viimati muudetud Euroopa Parlamendi ja nõukogu direktiiviga 2002/87/EÜ (EÜT L 35, 11.2.2003, lk 1).; artikli 1 lõike 13 tähenduses."b) lõige 5 jäetakse välja;4. artiklit 7 muudetakse järgmiselt:a) lõike 1 punkti b teine lause jäetakse välja;b) lõike 2 punktis a asendatakse viide artiklitele 13, 14 ja 15 viitega artiklitele 13 ja 15;c) lõige 3 asendatakse järgmisega:"3. Käesolevat artiklit ei kohaldata äriühingute suhtes, kellel on lubatud kaubelda väärtpaberitega mis tahes liikmesriigi reguleeritud turul direktiivi 93/22/EMÜ artikli 1 lõike 13 tähenduses.";5. artikli 11 lõike 1 punktis a asendatakse viide artiklitele 13, 14 ja 15 viitega artiklitele 13 ja 15;6. artikkel 14 jäetakse välja;7. artikli 16 lõikesse 1 lisatakse järgmine lõik:"Liikmesriigid võivad lubada või nõuda lisaks esimeses lõigus nimetatud dokumentidele teiste aruannete kaasamist konsolideeritud aastaaruannetesse.";8. artikli 17 lõikes 1 asendatakse viide artiklitele 3–10 viitega artiklitele 3–10a;9. artiklit 34 muudetakse järgmiselt:a) lõike 2 punktis b asendatakse väljend "artiklitele 13 ja 14 ning ilma artikli 14 lõikes 3 sätestatut piiramata" viitega "artiklile 13 ja";b) punktist 5 jäetakse välja sõnad "ja vastavalt artiklile 14 välja jäetud äriühingud";10. artiklit 36 muudetakse järgmiselt:a) lõige 1 asendatakse järgmisega:"1. Majandusaasta konsolideeritud aruanne sisaldab vähemalt erapooletut ülevaadet äriühingu äritegevusest ja positsioonist ja konsolideeritud ettevõtete positsioonist tervikuna ning ka kirjeldust äriühingu ees seisvatest põhilistest riskidest ja ebakindlusteguritest.Ülevaade on äritegevuse mastaapi ja keerukust arvestav äriühingu äritegevust ja positsiooni ning konsolideeritud ettevõtete positsiooni tervikuna käsitlev tasakaalustatud ja terviklik analüüs. Sellise arengu, tulemuslikkuse või positsiooni mõistmiseks vajalikul määral sisaldab analüüs finantsvaldkonda kuuluvaid ja vajaduse korral finantsvaldkonda mittekuuluvaid konkreetse äritegevuse suhtes asjakohaseid tulemuslikkuse näitajaid, sealhulgas teavet keskkonna ja töötajatega seotud aspektide kohta.Majandusaasta konsolideeritud aruandes esitatav analüüs sisaldab vajaduse korral viiteid ja lisaselgitusi raamatupidamise konsolideeritud aastaaruandes esitatud summade kohta.";b) lisatakse järgmine lõige:"3. Kui lisaks majandusaasta aruande esitamisele on ette nähtud ka majandusaasta konsolideeritud aruande esitamine, võib need kaks aruannet esitada ühe aruandena. Sellise ühtse aruande koostamisel võib osutuda vajalikuks rõhutada rohkem neid asjaolusid, mis on olulised konsolideeritavatele ettevõtetele tervikuna.";11. artikkel 37 asendatakse järgmisega:"Artikkel 371. Äriühingute raamatupidamise konsolideeritud aastaaruandeid auditeeritakse ühe või mitme isiku poolt, kes on heaks kiidetud liikmesriigi poolt, mille seadused annavad emaettevõttele õiguse läbi viia põhikirjajärgset auditeerimist raamatupidamisdokumentide põhikirjajärgse auditeerimise eest vastutavate isikute tunnustamist käsitleva kaheksanda nõukogu direktiivi 84/253/EMÜ, 10. aprill 1984, [*] EÜT L 126, 12.5.1984, lk 20.; alusel.Raamatupidamise konsolideeritud aastaaruannete auditeerimise eest vastutav isik või vastutavad isikud (edaspidi: diplomeeritud audiitorid) avaldavad ka järeldusotsuse, mis käsitleb majandusaasta konsolideeritud aruande vastavust või mittevastavust sama majandusaasta raamatupidamise konsolideeritud aastaaruandele.2. Diplomeeritud audiitorite aruanne sisaldab:a) sissejuhatuse, kus vähemalt identifitseeritakse põhikirjajärgse auditeerimise aluseks oleva raamatupidamise konsolideeritud aastaaruanne ja nimetatud aruande koostamisel kohaldatud finantsaruandluse raamistik;b) põhikirjajärgse auditeerimise reguleerimisala kirjelduse, kus identifitseeritakse vähemalt auditeerimisstandardid, mille kohaselt põhikirjajärgne auditeerimine läbi viidi;c) audiitori järeldusotsuse, kus on selgesõnaliselt väljendatud diplomeeritud audiitorite järeldusotsus selle kohta, kas raamatupidamise konsolideeritud aastaaruanne annab õige ja erapooletu ülevaate kooskõlas asjakohase finantsaruandluse raamistikuga, ning vajaduse korral selle kohta, kas raamatupidamise konsolideeritud aastaaruanne on kooskõlas põhikirjajärgsete nõuetega; audiitori järeldusotsus on kas mittekvalifitseeritud, kvalifitseeritud või eitav või ei suutnud diplomeeritud audiitorid audiitori järeldusotsust teha, järeldusotsusest loobumine;d) viite asjaoludele, millele diplomeeritud audiitorid audiitori järeldusotsust kvalifitseerimata rõhutatult tähelepanu juhtisid;e) järeldusotsuse, mis käsitleb majandusaasta konsolideeritud aruande vastavust või mittevastavust sama majandusaasta raamatupidamise konsolideeritud aastaaruandele.3. Järeldusotsuse allkirjastavad ja dateerivad diplomeeritud audiitorid.4. Kui emaettevõtte raamatupidamise aastaruanne on lisatud raamatupidamise konsolideeritud aastaaruandele, võib käesolevas artiklis ettenähtud diplomeeritud audiitorite aruande ühendada direktiivi 78/660/EMÜ artiklis 51 ettenähtud emaettevõtte raamatupidamise aastaaruannet käsitlevate diplomeeritud audiitorite aruannetega."12 artiklisse 38 lisatakse järgmine lõige:"7. Lõikeid 2 ja 3 ei kohaldata äriühingute suhtes, kellel on lubatud kaubelda väärtpaberitega mis tahes liikmesriigi reguleeritud turul direktiivi 93/22/EMÜ artikli 1 lõike 13 tähenduses."Artikkel 3Direktiivi 86/635/EMÜ muudetakse järgmiselt:1. artikli 1 lõiked 1 ja 2 asendatakse järgmisega:"1. Direktiivi 78/660/EMÜ artikleid 2 ja 3, artikli 4 lõikeid 1 ja 3–6, artikleid 6, 7, 13, 14, artikli 15 lõikeid 3 ja 4, artikleid 16–21, 29–35, 37–41, artikli 42 esimest lauset, artikleid 42a–42f, artikli 45 lõiget 1, artikli 46 lõikeid 1 ja 2, artikleid 48–50, artiklit 50a, artikli 51 lõiget 1, artiklit 51a, artikleid 56–59 ning 61 ja 61a kohaldatakse käesoleva direktiivi artiklis 2 osutatud asutuste suhtes, kui käesolevas direktiivis ei ole sätestatud teisiti. Käesoleva direktiivi artikli 35 lõiget 3, artikleid 36 ja 37 ning artikli 39 lõikeid 1–4 ei kohaldata siiski varade ja kohustuste suhtes, mida hinnatakse kooskõlas direktiivi 78/660/EMÜ jaoga 7a.2. Kui direktiivides 78/660/EMÜ ja 83/349/EMÜ on osutatud direktiivi 78/660/EMÜ artiklitele 9, 10 ja 10a (bilanss) või artiklitele 22–26 (kasumiaruanne), peetakse selliseid viiteid viideteks käesoleva direktiivi artiklitele 4 ja 4a (bilanss) või artiklitele 26, 27 ja 28 (kasumiaruanne).";2. artiklit 4 muudetakse järgmiselt:a) esimene lause asendatakse järgmisega:"Liikmesriigid võivad määrata järgmise bilansiskeemi. Alternatiivina võivad liikmesriigid lubada või nõuda, et krediidiasutused esitaksid artiklis 4a sätestatud bilansi.";b) kirje "Passiva" punktis 6 asendatakse pealkiri "Eraldised kohustusteks ja kuludeks" pealkirjaga "Eraldised";3. lisatakse järgmine artikkel:"Artikkel 4aArtikliga 4 kooskõlas oleva bilansikannete esitamise asemel võivad liikmesriigid lubada või nõuda, et krediidiasutused või teatud tüüpi krediidiasutused esitavad need kanded liigi järgi klassifitseeritutena või suhtelise likviidsuse alusel järjestatutena ning seda eeldusel, et esitatud teave on vähemalt võrdväärne artiklis 4 ettenähtud teabega.";4. artiklisse 26 lisatakse järgmine lõige:"Mööndusena direktiivi 78/660/EMÜ artikli 2 lõikest 1 võivad liikmesriigid lubada või nõuda, et kõik krediidiasutused või mis tahes liiki krediidiasutused esitaksid artiklitega 27 või 28 kooskõlas olevate kasumi ja kahjumi kannete asemel oma tulemuslikkuse aruande eeldusel, et esitatud teave on vähemalt võrdväärne nendes artiklites ettenähtud teabega.";5. artikli 43 lõike 2 punkt f jäetakse välja.Artikkel 4Direktiivi 91/674/EMÜ muudetakse järgmiselt:1. artikli 1 lõiked 1 ja 2 asendatakse järgmisega:"1. Direktiivi 78/660/EMÜ artikleid 2 ja 3, artikli 4 lõikeid 1 ja 3–6, artikleid 6, 7, 13, 14, artikli 15 lõikeid 3 ja 4, artikleid 16–21, 29–35, 37–41, artikleid 42, 42a–42f, 43 lõike 1 punkte 1–7 ja 9–14, artikli 45 lõiget 1, artikli 46 lõikeid 1 ja 2, artikleid 48–50, artikli 50a, artikli 51 lõiget 1, artikleid 51a, 56–59, 61 ja 61a kohaldatakse käesoleva direktiivi artiklis 2 osutatud äriühingute suhtes, kui käesolevas direktiivis ei ole sätestatud teisiti. Käesoleva direktiivi artikleid 46, 47, 48, 51 ja 53 ei kohaldata varade ja kohustuste suhtes, mida hinnatakse kooskõlas direktiivi 78/660/EMÜ jaoga 7a.2. Kui direktiivides 78/660/EMÜ ja 83/349/EMÜ on osutatud direktiivi 78/660/EMÜ artiklitele 9, 10 ja 10a (bilanss) või artiklitele 22–26 (kasumiaruanne), peetakse neid viiteid viideteks käesoleva direktiivi artiklile 6 (bilanss) või artiklile 34 (kasumiaruanne), vastavalt vajadusele.";2. artikkel 4 asendatakse järgmisega:"Artikkel 41. Käesolevat direktiivi kohaldatakse nime all Lloyd's tegutseva kindlustusandjate ühingu suhtes. Käesoleva direktiivi kohaldamisel käsitletakse nii Lloyd'si kui Lloyd'si sündikaate kindlustusseltsidena.2. Mööndusena artikli 65 lõikest 1 koostab Lloyd's direktiivis 83/349/EMÜ ettenähtud raamatupidamise konsolideeritud aruannete asemel raamatupidamise liitaruandeid. Raamatupidamise liitaruanne koostatakse kõigi Lloyd'si sündikaatide raamatupidamisaruannete kumuleerimise teel.";3. artikli 6 kirje "Passiva" punktis E asendatakse pealkiri "Eraldised muudeks riskideks ja kuludeks" pealkirjaga "Muud eraldised";4. artiklit 46 muudetakse järgmiselt:a) lõikesse 5 lisatakse järgmine lause:"Liikmesriigid võivad lubada kõrvalekaldumisi sellest nõudest.";b) lõige 6 asendatakse järgmisega:"6. Iga investeeringu suhtes kohaldatav(ad) meetod(id) märgitakse raamatupidamisaruannete lisades koos sel viisil määratud summadega.";5. lisatakse järgmine artikkel:"Artikkel 46a1. Kui varasid ja kohustusi hinnatakse kooskõlas direktiivi 78/660/EMÜ jaoga 7a, kohaldatakse käesoleva artikli lõikeid 2–6.2. Kirjel D varadena näidatud investeeringuid näidatakse nende jooksvas väärtuses.3. Kui investeeringuid näidatakse soetusmaksumusega, avaldatakse nende jooksev väärtus raamatupidamisaruannete lisades.4. Kui investeeringuid näidatakse jooksva väärtusega, avaldatakse nende soetusmaksumus raamatupidamisaruannete lisades.5. Üht ja sama hindamismeetodit kohaldatakse kõigi investeeringute suhtes, mis on kirjendatud araabia numbritega tähistatud kirjetesse või mida näidatakse varana kirjel C(I). Liikmesriik võib lubada erandeid sellest nõudest.6. Iga investeeringu suhtes kohaldatav(ad) meetod(id) märgitakse raamatupidamisaruannete lisades koos sel viisil määratud summadega.";6. lisa jäetakse välja.Artikkel 5Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. jaanuariks 2005. Liikmesriigid teatavad nendest viivitamata komisjonile.Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.Artikkel 6Käesolev direktiiv jõustub Euroopa Liidu Teatajas avaldamise päeval.Artikkel 7Käesolev direktiiv on adresseeritud liikmesriikidele.Luxembourg, 18. juuni 2003Euroopa Parlamendi nimelpresidentP. CoxNõukogu nimeleesistujaG. Drys[1] EÜT C 227 E, 24.9.2002, lk 336.[2] ELT C 85, 8.4.2003, lk 140.[3] Euroopa Parlamendi 14. jaanuari 2003. aasta arvamus (Euroopa Liidu Teatajas seni avaldamata) ja nõukogu 6. mai 2003. aasta otsus.[4] EÜT L 243, 11.9.2002, lk 1.[5] EÜT L 222, 14.8.1978, lk 11. Direktiivi on viimati muudetud Euroopa Parlamendi ja nõukogu direktiiviga 2001/65/EÜ (EÜT L 283, 27.10.2001, lk 28).[6] EÜT L 193, 18.7.1983, lk 1. Direktiivi on viimati muudetud direktiiviga 2001/65/EÜ.[7] EÜT L 156, 13.6.2001, lk 33.[8] EÜT L 372, 31.12.1986, lk 1. Direktiivi on viimati muudetud direktiiviga 2001/65/EÜ.[9] EÜT L 374, 31.12.1991, lk 7.[10] EÜT L 193, 18.7.1983, lk 1. Direktiivi on viimati muudetud Euroopa Parlamendi ja nõukogu direktiiviga 2001/65/EÜ (EÜT L 283, 27.10.2001, lk 28).--------------------------------------------------